Diari Oficial de la Generalitat Valenciana


Sumari del DOGV 5600, del 17-09-2007 (2007/11120)

ORDE d'11 de setembre de 2007, del conseller de Justícia i Administracions Públiques, per la qual nomena funcionaris de carrera els qui van superar les proves selectives d'accés al grup D, sector administració general, convocatòries 2/2004 i 3/2004.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5600

Data del DOGV
:   17-09-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/11343


Data del document
:   11-09-2007

Organisme emissor
:   Conselleria de Justícia i Administracions Públiques

Tipus de document
:   Ordre

Correcció d'errades

Anàlisi jurídica

 Descriptors 

:   * concurs administratiu
    * professió administrativa
    * funcionari
    * administració regional
    * administració local

ORDE d'11 de setembre de 2007, del conseller de Justícia i Administracions Públiques, per la qual nomena funcionaris de carrera els qui van superar les proves selectives d'accés al grup D, sector administració general, convocatòries 2/2004 i 3/2004. [2007/11375]  
 Vistes les resolucions de 4 de maig de 2007, del conseller de Justícia, Interior i Administracions Públiques (DOCV núm. 5509, de 10 de maig de 2007), per les quals es publiquen les relacions d'aspirants, per orde de puntuació, que han superat les proves selectives d'accés al grup D, sector administració general, corresponents a l'Oferta d'Ocupació Pública de la Generalitat de 2004, Convocatòria 2/2004, accés lliure, i 3/2004, discapacitats.  
Vista la Resolució de la Direcció General d'Administració Autonòmica, per la qual s'adjudiquen destinacions a l'esmentat personal, procedeix complir amb el que preveu l'article 9.1 del Text Refós de la Llei de la Funció Pública Valenciana, aprovat pel Decret Legislatiu, de 24 d'octubre de 1995, del Consell (DOCV núm. 2367, de 30 de novembre de 1995), i efectua el corresponent nomenament de funcionaris de carrera.  
Per tant, i fent ús de les facultats que em confereix l'article 27.1 j) de l'esmentada llei,  
ORDENE  
Primer. Nomenament  
Es nomenen funcionaris de carrera de l'administració del Consell, grup D, sector administració general, els qui han superat les proves selectives de la convocatòries 2/2004 i 3/2004, i es relacionen en l'annex d'aquesta orde.  
Segon. Adquisició de la condició de funcionari  
Per a adquirir la condició de funcionari de carrera, s'ha de prendre possessió del lloc de treball obtingut en el concurs, dins del termini possessori i previ el jurament o promesa a què es refereix l'apartat c) de l'article 32, del Text Refós de la Llei de la Funció Pública Valenciana.  
Tercer. Efectes administratius i econòmics  
Els efectes econòmics i administratius del present nomenament seran des del dia de la presa de possessió.  
Quart. Interposició de recursos  
Contra la present Orde, que és definitiva en via administrativa, les persones interessades podran interposar un dels recursos següents:   
a) El de reposició, amb caràcter potestatiu, davant del mateix òrgan que l'ha dictat, en el termini d'un mes;   
b) el contenciós administratiu, davant de la Sala corresponent del Tribunal Superior de Justícia de la Comunitat Valenciana, en el termini de dos mesos, sempre que no s'haja interposat el potestatiu de reposició abans al·ludit. En ambdós supòsits, els respectius terminis es comptaran a partir de l'endemà de la publicació d'aquesta orde en el Diari Oficial de la Comunitat Valenciana.  
València, 11 de setembre de 2007  
El conseller de Justícia i Administracions Públiques,  
FERNANDO DE ROSA TORNER